<classify> Kwa mujibu wa Mwahangila, albamu hiyo ya tatu tangu kuanza kuimba, ina nyimbo saba ambazo ni Huruma ya Mungu, Hudumia kusanyiko, Unamhitaji Yesu, Mipango ya ibilisi imegoma, Nimekubali na Ametenda Maajabu.Ataiwasilisha albamu hiyo kwa Watanzania na wageni watakaohudhuria tamasha hilo. Mwahangila alisema ushiriki wake katika tamasha hilo ni ndoto aliyowahi kuota miaka kadhaa iliyopita kwamba anataka kushiriki matamasha ya kimataifa.Aidha, Mwahangila alitoa mwito kwa waumini kujitokeza kwa wingi katika tamasha hilo ili kupata neno la Mungu kutoka waimbaji wa kimataifa. Tamasha la Pasaka limebeba watumishi ambao Mungu amewatumia kwa viwango vya juu, alisema Mwahangila.Katika hatua nyingine, Rais wa Awamu ya Tatu, Benjamin Mkapa ni mmoja wa waalikwa wa Tamasha la Pasaka litakalofanyika Jumapili wiki hii kwenye Uwanja wa Taifa, Dar es Salaam.Kwa mujibu wa Mwenyekiti wa Kamati ya maandalizi ya tamasha hilo, Alex Msama, Mkapa ni kiongozi wa kitaifa ambaye anastahili kuhudhuria tamasha hilo ambalo linatimiza miaka 15 tangu kuasisiwa kwake.Msama alisema mbali na Mkapa, wamemwalika Askofu Mkuu wa Jimbo Kuu Katoliki la Dar es Salaam, Mwadhama Polycarp Kardinali Pengo kwa lengo la kufikisha neno la Mungu kwa binadamu wote kwa sababu linashirikisha waimbaji wa ndani na nje ya Tanzania.Msama alisema wanaendelea kuwasilisha mialiko mbalimbali kwa viongozi wakiwemo wabunge, marais na viongozi wa dini. Tunahitaji maneno matakatifu ya viongozi wa dini na serikali kwa lengo la kumlilia Mungu kwa matukio yanayotokea hapa nchini, alisema Msama.  <topic>: michezo 